****Check Pointin haittaohjelmakatsaus 11/2016****

Samat haittaohjelmat liikkeellä kuukaudesta toiseen - mitä se kertoo yritysten tietoturvan tasosta?

*Check Pointin haittaohjelmalista osoittaa, että samat, hyvin tunnetut haittaohjelmat pyörivät yritysverkkojen kiusana kuukaudesta toiseen. Kyberrikollisten ei tarvitse kehittää uusia metkuja, jos vanhatkin yhä toimivat.*

**Espoo, 22. marraskuuta 2016 –** Tietoturvayhtiö Check Point Software Technologies julkistaa kuukausittain listauksen yleisimmistä haittaohjelmista, jotka piinaavat yritysverkkoja kautta maailman ja Suomessa. Syyskuun ja lokakuun listat olivat lähes samat.

Locky-kiristyshaittaohjelma nousi kansainvälisen listan kakkoseksi oltuaan ennen kolmosena. Suomessa Locky piti hopeasijansa. Zeus-pankkitroijalainen on edelleen Suomen listan ykkönen, ja kansainvälisellä listalla se nousi kaksi pykälää kolmossijalle. Mobiililaitteiden haittaohjelmien kärjessä jatkaa HummingBad jo seitsemättä kuukautta peräkkäin.

Haittaohjelmavarianttien lukumäärä ja hyökkäysten määrä nousivat molemmat 5 prosenttia. Etenkin Lockystä lähti liikkeelle uusia muotoja. Sitä levitettiin useiden erilaisten liitetiedostotyyppien mukana (ainakin doc, xls ja wsf), ja saatekirjeestä tuli uusia versioita. Check Pointin tietoturvatutkijoiden mukaan Lockyssä ei sinänsä ole mitään kovin kummallista, mutta kyberrikolliset ovat käyttäneet paljon aikaa ja vaivaa mahdollisimman laajan tartunnan varmistamiseen.

”Se, että lista on säilynyt lähes samana, kertoo haittaohjelmien tehosta. Niitä ei jaksettaisi hioa ja levittää, ellei työ kannattaisi. Tästä taas voi päätellä, että monen yritysten ja organisaatioiden olisi järkevää parantaa tietoturvansa tasoa. Nähtävästi ne eivät käytä uusimpia, monikerroksisia suojausmenetelmiä, jotka kyllä saisivat Confickerin tapaiset, hyvin tunnetut haittaohjelmat kiinni”, Check Pointin Suomen maajohtaja **Petri Sonkeri** kommentoi.

Yleisimmät haittaohjelmat lokakuussa top 3, koko maailma

1. Conficker

2. Locky

3. Zeus

Yleisimmät mobiililatteiden haittaohjelmat lokakuussa top 3, koko maailma

1. HummingBad

2. Triada

3. XcodeGhost

Yleisimmät haittaohjelmat lokakuussa top 10, Suomi

1. Zeus

2. Locky

3. HackerDefender

4. Cryptowall

5. Neutrino ek

6. Tinba

7. Bancos

8. Alman

9. Kelihos

10. Vupdavecon

Kartta näyttää kyberhyökkäysriskin maittain

Check Point ylläpitää myös tietoturvan riski-indeksiä, johon se listaa maailman valtiot riskialttiuden mukaan. Suomi oli lokakuussa 121 maan joukossa sijalla 90. Listan ykkösenä eli maailman tietoturvan kannalta riskialttein maa oli Botswana, joka sai indeksissä lukeman 100. Suomen indeksi oli 51,3.

Liitteenä oleva kartta näyttää kyberhyökkäysriskin maittain. Vihreä väri kertoo vähäisestä riskistä, punainen suuresta riskistä. Valkoisista alueista ei ole riittävästi tietoa.

--

Kuukausittain laadittava haittaohjelmatilasto perustuu Check pointin ThreatCloudinTM tietoihin. Se on maailman laajin verkosto, joka kerää tietoja kyberhyökkäyksistä ja näyttää ne reaaliaikaisesti kartalla. Verkosto tunnistaa päivittäin miljoonia haittaohjelmatyyppejä analysoidessaan yli 250 miljoonasta verkko-osoitteesta saamiaan tietoja.

Check Pointin uhkakartta näyttää kyberhyökkäykset reaaliaikaisesti: [ThreatCloud World Cyber Threat Map](https://www.threat-cloud.com/ThreatPortal/#/map)

Katso täältä, kun haluat tietää, mitä mikäkin haittaohjelma tekee: [Check Point ThreatWiki](https://threatwiki.checkpoint.com/threatwiki/public.htm)

Tietoja Check Pointin uhkientorjuntaresursseista: [Threat-prevention-resources](http://www.checkpoint.com/threat-prevention-resources/index.html)

Check Pointin tietoturvatiimin blogi: [Check Point Blog](http://blog.checkpoint.com)

**Lisätiedot ja haastattelupyynnöt:**

Check Point Software Technologies Finland, maajohtaja Petri Sonkeri, [petris.@checkpoint.com](mailto:petris.@checkpoint.com), p. 040 5047843

OSG Viestintä, Maija Rauha, [maija.rauha@osg.fi](mailto:maija.rauha@osg.fi), p. 0400 630 065

Seuraa Check Pointia:

Check Pointin blogi: <http://blog.checkpoint.com/>

Twitter: [www.twitter.com/checkpointsw](http://www.twitter.com/checkpointsw)

Facebook: <https://www.facebook.com/checkpointsoftware>

YouTube: <http://www.youtube.com/user/CPGlobal>

**Check Point Software Technologies Ltd.**  
Check Point Software Technologies Ltd. ([www.checkpoint.com](http://www.checkpoint.com/)) on maailman suurin yksinomaan kyberturvallisuustuotteisiin keskittynyt yhtiö. Se on alan edelläkävijä ratkaisuillaan, joiden kyky havaita haittaohjelmat ja muut tunkeutujat sekä suojata asiakkaat kyberhyökkäyksiltä on ainutlaatuisen tehokas. Check Pointin täydellisen kattava tietoturva-arkkitehtuuri suojaa niin yritysverkot kuin mobiililaitteetkin, ja myös sen hallintajärjestelmä on kattava sekä intuitiivinen. Check Point huolehtii yli 100 000 yrityksen ja yhteisön tietoturvatarpeista organisaation koosta riippumatta. At Check Point, we secure the future.